Pirates of the Caribbean: Maailman laidalla

**Pirates of the Caribbean: Maailman laidalla** () on vuonna 2007 ensi-iltansa saanut ''Pirates of the Caribbean'' -elokuvasarjan kolmas osa. Elokuvan ohjasi Gore Verbinski ja sen käsikirjoittivat Ted Elliott ja Terry Rossio. Pääosissa ovat Johnny Depp, Orlando Bloom, Keira Knightley, Geoffrey Rush, Stellan Skarsgård, Bill Nighy, Chow Yun-Fat, Jack Davenport, Tom Hollander ja Naomie Harris. 

## Juoni

Elokuvan alussa Itä-Intian kauppakomppanian johtaja Cutler Beckett hirtättää merirosvoja Port Royalissa. Hirtettäväksi tuomittu poika laulaa "Hoist the Colors" -laulua, johon muut liittyvät. Laulu toimii merkkinä merirosvopäälliköiden neuvoston koolle kutsumisesta.

Kapteeni Barbossa ja Elizabeth Swann matkustavat Singaporeen tapaamaan merirosvopäällikkö Sao Fengiä, tarkoituksenaan pelastaa Jack Sparrow Davy Jonesin loukusta. Feng kertoo, että joku on yrittänyt varastaa kartan maailman laidalle – varkaaksi paljastuu Will Turner, joka toimii salassa omien motiiviensa ajamana. Itä-Intian kauppakomppania hyökkää neuvottelujen aikana ja pakomatkan päätteeksi Barbossa, Elizabeth, Will sekä Mustan Helmen miehistö pakenevat Hai Peng -laivalla kohti maailman reunaa, jossa he putoavat alas vesiputouksesta.

Jack Sparrow herää maailman laidalla, mielenmaisemaa muistuttavassa aavikkomaisessa Limbo-tilassa. Mustan Helmen miehistä onnistuu pelastamaan hänet ja purjehtimaan takaisin elävien maailmaan.

Palattuaan he joutuvat Itä-Intian kauppakomppanian ja Sao Fengin hyökkäysten kohteeksi. Sao Feng vangitsee Elizabethin, uskoen tämän olevan meren jumalatar Calypso, ja tekee hänestä enen kuolemaansa Empress-laivan kapteenin sekä merirosvopäälliköiden neuvoston jäsenen. Beckett puolestaan vangitsee Jackin, mutta Jack suostuu neuvottelemaan, jotta merirosvopäälliköiden neuvosto alkaisi taistella kauppakomppaniaa vastaan.

Lentävä hollantilainen, Davy Jonesin komentamana ja Becketin alaisuudessa, hyökkää Empressin kimppuun. Sao Feng saa surmansa, mutta Elizabeth ja Empressin miehistä joutuvat vangiksi. Lentävällä hollantilaisella Elizabeth kohtaa Willin isän "saappaanraksi" Bill Turnerin. James Norrington vapauttaa Elizabethin ja tämän miehistön, mutta saa surmansa yrityksessään.

Merirosvopäälliköiden neuvosto kokoontuu Haaksirikkolahdessa. Päätös sodasta vaatii kaikkien jäsenten yksimielisyyden. Kokouksessa on myös tarkoitus äänestää neuvoston uudesta puheenjohtajasta. Kukin äänestää perinteisesti itseään, mutta Jack Sparrow äänestää yllättäen Elizabethia, jolloin tämä valitaan merirosvokuningattareksi. Elizabeth päättää käynnistää taistelun Itä-Intian kauppakomppaniaa vastaan.

Merirosvot vapauttavat Calypson, joka oli vangittu ihmishahmoon. Calypso muuttuu valtavaksi myrskyksi ja synnyttää pyörteen taistelukentäksi. Musta Helmi ja Lentävä hollantilainen hyökkäävät yhdessä Becketin komentaman Endeavour-lippulaivan kimppuun ja upottavat sen. Becket menehtyy ja Itä-Intian kauppakompanian armada perääntyy.

Will ja Elizabeth menevät naimisiin taistelun aikana, mutta Willin kirous sitoo hänet Lentävään Hollantilaiseen; hän voi palata maihin vain kerran. kymmenessä vuodessa. Elizabeth lupaa odottaa häntä ja säilyttää Willin sydämen. Jack Sparrow puolestaan lähtee etsimään nuoruuden lähdettä.

Lopputekstien jälkeisessä kohtauksessa nähdään kuinka kymmenen vuotta myöhemmin Elizabeth seisoo rannalla poikansa kanssa. He todistavat vihreän välähdyksen, jonka jälkeen Lentävä hollantilainen ja Will Turner ilmestyvät horisonttiin.

## Näyttelijät

## Tuotanto
*Pirates of the Caribbean: Maailman laidalla* oli vuoden 2007 tuottoisin elokuva ja keräsi rahaa yhteensä yli 960 miljoonaa dollaria.

### Kuvaukset
Elokuvan kuvaukset alkoivat 3. elokuuta 2006 ja päättyivät 12. joulukuuta 2006.

## Vastaanotto
### Palkinnot
Elokuva oli ehdolla kahteen Oscar-palkintoon: parhaisiin erikoistehosteisiin ja parhaaseen maskeeraukseen.

## Soundtrack
Elokuvan musiikin on säveltänyt Hans Zimmer, joka on säveltänyt myös muun muassa *[[Gladiator]]in* ja *[[Yön ritari]]n* musiikit. *Pirates of the Caribbean: Maailman laidalla* -soundtrackin kappaleet ovat:
# Hoist The Colors
# Singapore
# At Wit’s End
# Multiple Jacks
# Up Is Down
# I See Dead People In Boats
# The Brethren Court
# Parlay
# Calypso
# What Shall We Die For
# I Don’t Think Now Is The Best Time
# One Day
# Drink Up Me Hearties

## Lähteet

## Aiheesta muualla

* Disney: Pirates of the Caribbean
* Arvostelut: Fleim.fi 
* Pertti Avola: Pirates of the Caribbean: Maailman laidalla . Helsingin Sanomat 22.5.2007.
* Jussi Lahtonen: Kolmas kierros piraattilandiassa. Film-o-holic.com 29.11.2007.
* Outi Heiskanen: Pirates of the Caribbean: Maailman laidalla. MTVuutiset.fi 24.5.2007.
* Markku Soikkeli: Pirates of the Caribbean: Maailman laidalla. 24.5.2007.